text: Blog de Parc Agroecològic de l'Empordà: de juliol 2019
  Cebes trompeteres
  Cap inspiració per explicar-vos com ens ha anat la setmana i quines perspectives tenim per als propers dies. Cap inspiració per omplir aquesta pantalla en blanc que cada setmana em trobo davant i omplo de mots que gairebé s'escriuen sols. La calor, el cansament o l'edat sempre ens serveixen de bones excuses per justificar-ho gairebé tot. No m'hi vull aferrar, tot i que de ben segur hi posen el seu granet d'arena. De totes maneres vaig a intentar-ho, encara que sigui amb un èxit limitat.
  Hem començat la collita de la ceba seca. Enguany algunes varietats han quedat petites i s'han trompat. Trompat vol dir que han fet flor. Aquí en teniu una imatge
  Cap cosa gaire especial fins aquí. El més espectacular del tema ha estat veure i sentir com feia sonar la trompa de ceba la Mireia, fent servir només un cúter i la seves habilitats musicals. Però no només ha estat ella, alguns nens que han participat en l'activitat "Fem sonar la natura" també han pogut comprovar el so peculiar d'aquest espigall florit. N'arribem a fer bestieses!
  Per cert, que si voleu conèixer la cançó improvisada i saber-ne la tècnica, els propers dijous oferim el nostre espai com a punt de trobada sobre el tema. Hi esteu convidats!
  Publicat per Parc Agroecològic de l'Empordà a 6:17 Cap comentari:
  Publicat per Parc Agroecològic de l'Empordà a 23:14 Cap comentari:
  Publicat per Parc Agroecològic de l'Empordà a 23:44 Cap comentari:
  Portes obertes i activitats d'estiu
  Ben empastifats de crema solar (amb filtres solars minerals, no sintètics) cada matí, com a herois agrorurals, ens llancem a l'aventura de sobreviure a la intensitat dels rajos infernals del déu Helios, Ra o Surya, segons qui s'ho miri. Fins ara ho estem aconseguint. Prova d'això és que encara escric aquestes línies. Però no és menys cert que aquestes mateixes línies són també prova de què, d'alguna manera, l'activitat diària ens està afectant com a mínim mentalment. Si més no, a mi.
  Aquesta afectació, que de fet no ha fet més que agreujar la bogeria que el nostre projecte ja té declarada des del seu naixement, ha provocat que tornem a llençar-nos a la piscina i us presentem una "programació" estable per aquest estiu del 2019. Com que hem fet un tríptic i tot, us adjunto la imatge i no caldrà que m'enrotlli més, que ja es veu que no tinc el dia....
  I com que ja hi érem posats, també hem editat un cartell per les portes obertes que, recordeu, les fem aquest proper diumenge a les 10 del matí.